
Tikkurilan lukio, Valkoisenlähteentie 53, 01370 Vantaa (Vitbäcksvägen 53, Dickursby, Vanda)

Programmet på finska

Lauantai 10.10.2026
Teema: ”Menneisyyden merkit meissä ja suvuissamme”

Näyttelyalue avoinna klo 10.00–17.00
10.00 Näyttelyosastot avautuvat

10.15–10.30 Auditorio
Tervehdyssanat ja tapahtuman avaus
Vantaan Seudun Sukututkijat ry:n puheenjohtaja Esa Hämäläinen

Teema: ”Muistelukerronta”
10.30–11.30 Auditorio
Tavallisen ihmisen kertomus elämästään – SKS:n arkiston omaelämäkerralliset aineistot
Dosentti, kehittämispäällikkö Eija Stark, Suomalaisen Kirjallisuuden Seura
Suomalaisen Kirjallisuuden Seura (SKS) on järjestänyt kuluneen kuudenkymmenen vuoden ajan noin 600 muistitietokeruuta, jossa ei-julkisuudesta tunnetut, ns. tavalliset suomalaiset ihmiset kertovat elämästään. Eija Stark valottaa esityksessään tämän aineiston mahdollisuuksia sekä lähdekriittisiä huomioita sukututkijoille.

11.30–12.00 Tauko

12.00–13.00 Auditorio
Poikkeusajat ja menneisyys
FT, kirjailija Anna Kortelainen
Miten viime vuosina kokemamme mullistukset voivat auttaa meitä ymmärtämään esivanhempiamme ja muita menneisyyden ihmisiä? Anna Kortelainen pohtii kokemusten, muutosten ja samastumisen merkitystä käytännön esimerkkien valossa.

13.00–14.00 Tauko

14.00–15.00 Auditorio
Kuinka aloitan sukututkimuksen?
Sukututkimusneuvoja Camilla Paavonen
Kiinnostavatko juuresi ja kaipaatko tietoa, miten edetä? Esityksessä annetaan vinkkejä sukututkimuksen ensiaskeleista, mm. lähteistöistä ja ohjelmistoista.

15.00–15.30 Tauko

15.30–16.30 Auditorio
Ortodoksisten sukujen tutkimus
Karjalan Sivistysseuran sukututkimustoimikunnan pj Santeri Palviainen
Esityksessä paneudutaan ortodoksisen sukututkimuksen erityispiirteisiin: mitä lähteitä on käytettävissä ja miten tutkimusprosessi mahdollisesti poikkeaa esimerkiksi luterilaisesta sukututkimuksesta sekä miten eri alueilla eläneiden ortodoksien sukututkimuksen voi aloittaa.

Luokkahuoneessa:
13.15–14.15: Suomen Sukuhistoriallinen yhdistys ry: Jäsentapaaminen (vain jäsenille)
15.00–17.00: Sukuseurojen Keskusliiton syyskokous (vain jäsenille)

17.00 Tapahtuma ja näyttelyosastot suljetaan


Sunnuntai 11.10.2024
Teema: ”Modernin sukututkimuksen piirteitä”

Näyttelyalue avoinna klo 10.00–16.00
10.00 Näyttelyosastot avautuvat

10.30–11.30 Auditorio
Sukututkimusalustat ja ohjelmistot I
Sukututkija Juha Vuorela
Tiiviissä ja käytännönläheisessä esityksessä käydään läpi suosituimmat työkalut (My Heritage, Geni, FamilySearch, Sukujutut, Genney) ja niiden vahvuudet. Tämä esitys auttaa sinua hahmottamaan, mikä ohjelmisto palvelee parhaiten juuri sinun tutkimustarpeitasi.

11.30–11.45 Tauko

11.45–12.45 Auditorio
Sukututkimusalustat ja ohjelmistot II.
Paneelissa keskustellaan sukututkimusalustoista ja -ohjelmistoista sekä niiden käytöstä ja käytettävyydestä. Paneelin keskustelu liikkuu sukututkimusyhteisössä puhututtaneiden teemojen ympärillä: palvelun yksityisyys / yhteisöllisyys, ilmainen / maksullinen, vertaistuki / palveluntarjoajan tuki sekä palvelun tietosuoja ja tekijänoikeudet.  Osallistujina ovat sukututkija Juha Vuorela (My Heritage), TkL Reijo Savola (Geni), FM, sukututkija Heidi Kuosmanen (FamilySearch), tietojärjestelmäasiantuntija Mikko Veikkolainen (SukuJutut) ja FT Alexandra Ramsay (Genney). Puheenjohtajana toimii Karjalan Sivistysseuran sukututkimustoimikunnan pj Santeri Palviainen.

12.45–14.00 Tauko

14.00–15.00 Auditorio
Mitä hyötyä DNA-testauksesta on sukututkijalle?
FM Jere Markkanen
DNA-testaus on lisääntynyt viime vuosina ja myös entistä useampi sukututkija testauttaa DNA:nsa. Testien avulla on mahdollista varmistaa asiakirjalähteistä löytyviä sukujuontoja, löytää tuntemattomia sukulaisia ja aviottomana syntyneiden lasten isiä. Toisaalta testien myötä saattaa myös löytyä vääriä isyyksiä tai muutoin kumoutuvia sukuyhteyksiä. Samalla voidaan pohtia, muuttaako testaus sukututkimuksen luonnetta ja tulevaisuutta.

Luokkahuoneessa:
11.00–12.00 Luokkahuoneessa
Kyyrölän alueen venäjänkielisten sukujen vaiheita.
Sukututkija Elisabeth Uschanov, Muolaalaisten Seura ry
Vuonna 1721 solmitun Uudenkaupungin rauhan jälkeen siirrettiin Karjalan kannakselle Muolaan pitäjään sodan autioittamiin kyliin noin 20 perhettä Venäjältä. Esityksessä käsitellään näiden sukujen vaiheita ja alueen asukkaiden elämää toiseen maailmansotaan saakka. 

13.00–14.00 Luokkahuoneessa
Kuinka aloitan sukututkimuksen?
Sukututkijaneuvoja Camilla Paavonen
Kiinnostavatko juuresi ja kaipaatko tietoa, miten edetä? Esityksessä annetaan vinkkejä sukututkimuksen ensiaskeleista, mm. lähteistöstä ja ohjelmistoista.

14.15–14.45 Luokkahuoneessa
Mitä Helsinginkaupunginarkiston aineistot tarjoavat sukututkijoille?
Erikoistutkija Tuomas Virtanen
Helsingin kaupunginarkiston erikoistutkija Tuomas Virtanen kertoo kaupunginarkistossa säilytettävistä sukututkijoita kiinnostavista aineistoista sekä niiden käytöstä.

15.00–15.30 Luokkahuoneessa
Helsingin kaupungin historiaportaalin esittely
Johtava asiantuntija Ida Suolahti
Helsingin kaupunginarkiston johtava asiantuntija Ida Suolahti esittelee Historia Helsinki portaalia ja antaa vinkkejä, kuinka sukututkijat voivat hyödyntää portaalia. Historia Helsinki – sivusto sisältää mm. satoja toimitettuja artikkeleita Helsingin ja pääkaupunkiseudun historiasta, karttapalvelun, jossa voi vertailla eri aikakausien erilaisia karttoja sekä Helsingin kaupungin koulurekisterin.

16.00 Tapahtuma päättyy ja näyttelyosastot suljetaan

Pidätämme oikeuden ohjelmanmuutoksiin.
- - -

